প্রদোষ দাশগুপ্ত
প্রদোষ দাশগুপ্ত (ইংরেজি: Prodosh Dasgupta) (১০ জানুয়ারি, ১৯১২ - ২৯ জুলাই, ১৯৯১) ছিলেন ১৯৪০-এর দশকের প্রখ্যাত ভারতীয় বাঙালি ভাস্কর। ভারতীয় ধ্রুপদী ভাস্কর্যের দর্শনকে পাশ্চাত্যের আধুনিক ভাস্কর্যের জ্যামিতিকতার সঙ্গে সমন্বিত করে যাঁরা গড়েছেন অপরূপ শিল্পসৃষ্টি, তাঁদের অন্যতম ছিলেন তিনি। ওই সময়ে তিনি এবং আরো কয়েকজন মিলে তৈরি করেন ক্যালকাটা গ্রুপ - যা পরবর্তীতে ভারত ও বাংলার শিল্পের বিবর্তনে গুরুত্বপূর্ণ ভূমিকা নিয়েছিল। বহুমুখী প্রতিভার কারণে তিনি কবি, লেখক, শিল্পতাত্ত্বিক ও শিক্ষক হিসাবেও গুরুত্বপূর্ণ অবদান রেখে গেছেন।